खाशाबा दादासाहेब जाधव
खशाबा दादासाहेब जाधव (15 जनवरी 1926 - 14 अगस्त 1984) एक भारतीय खिलाड़ी थे । वे पहलवानी के लिये प्रसिद्ध हैं। उन्होंने हेलसिंकी में 1952 के ग्रीष्मकालीन ओलंपिक में कांस्य पदक जीता था। ओलंपिक में व्यक्तिगत पदक जीतने वाले वे स्वतंत्र भारत के पहले एथलीट थे। खशाबा से पहले के वर्षों में, भारत केवल फील्ड हॉकी में स्वर्ण पदक जीतता था। खसाबा एकमात्र भारतीय ओलंपिक पदक विजेता हैं जिन्हें कभी पद्म पुरस्कार नहीं मिला। खशाबा के पैर बेहद फुर्तीले थे, जो उन्हें अपने समय के अन्य पहलवानों से अलग थी। इंग्लिश कोच रीस गार्डनर ने उनमें यह गुण देखा और 1948 के ओलंपिक खेलों से पहले उन्हें प्रशिक्षित किया। वह कराड के पास गोलेश्वर गांव के रहने वाले थे। कुश्ती में उनके योगदान के लिए उन्हें मरणोपरान्त 2000 में अर्जुन पुरस्कार से सम्मानित किया गया था।